CELEX: 62011TN0218
Language: sl
Date: 2011-04-21 00:00:00
Title: Zadeva T-218/11: Tožba, vložena 21. aprila 2011 – Dagher proti Svetu

18.6.2011   
            
            
               SL
            
            
               Uradni list Evropske unije
            
            
               C 179/19
            
         Tožba, vložena 21. aprila 2011 – Dagher proti Svetu
   (Zadeva T-218/11)
   2011/C 179/33
   Jezik postopka: francoščina
   
      Stranki
   
   
      Tožeča stranka: Habib Roland Dagher (Abidjan, Slonokoščena obala) (zastopnika: J.-Y. Dupeux in F. Dressen, odvetnika)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razglasi Izvedbeno uredbo Sveta (EU) št. 85/2011 z dne 31. januarja 2011 v delu, ki se nanaša nanjo, za nično;
            
         
               —
            
            
               razglasi Sklep Sveta 2011/71/SZVP z dne 31. januarja 2011 v delu, ki se nanaša nanjo, za ničen;
            
         
               —
            
            
               naloži Svetu plačilo 40 000 EUR odškodnine in obresti za povračilo nepremoženjske in druge škode, ki jo je utrpela tožeča stranka;
            
         
               —
            
            
               Svetu naloži plačilo vseh stroškov.
            
         
      Tožbeni razlogi in bistvene trditve
   
   Tožeča stranka v utemeljitev pritožbe navaja edini pritožbeni razlog, razdeljen na tri dele, ki se nanaša na bistvene kršitve postopka.
   
               —
            
            
               V okviru prvega dela tožbenega razloga tožeča stranka navaja neobstoj kontradiktornega značaja postopka, ki ga je uporabil Svet, ker tožena stranka ni v najkrajšem možnem času po objavi izpodbijanih aktov predložila podatkov, ki bi tožeči stranki omogočili razumeti razloge za sprejetje ukrepov, ki se nanašajo nanjo in nato zavrniti prošnje za naknadne informacije tožeče stranke, zaradi česar je bila toženi stranki onemogočena pravica do uspešne uporabe vseh upravnih sredstev za dosego umika;
            
         
               —
            
            
               V okviru drugega dela tožbenega razloga tožeča stranka zatrjuje neobstoj obrazložitve, ker razlogi za omejevalne ukrepe, sprejete zoper tožečo stranko, ki so nenatančni in kratki, ter tožeči stranki ne dovoljujejo, da se seznani z vsebino očitkov na katerih sporni ukrepi temeljijo;
            
         
               —
            
            
               V okviru tretjega dela tožbenega razloga tožeča stranka navaja kršitev pravice do učinkovitega sodnega varstva.